O Clutha (en anglés Clutha River / Mata-Au) ye o segundo río mas luengo de Nueva Zelanda y o mas luengo d'a Isla d'o Sud. Fluye mientres 338 km de sud a sudeste a traviés d'as rechions d'Otago Central y Otago d'o Sud dende o laco Wanaka en os Alpes d'o Sud dica l'Ocián Pacifico, a 75 km a o sudueste de Dunedin. Ye o río mas cabaloso de Nueva Zelanda, y o mas rapedo, con una cuenca de 21.960 km2 y un cabal meyano de 614 m3/s. O río Clutha ye conoixiu por haber estau un scenario historico mientres a fiebre de l'oro d'Otago y por as suyas rapedas auguas de color turquesa. Un grupo de conservación d'o río, o "Clutha Mata-Au River Parkway Group", ye treballando para establir una aria rechional protechida a o largo d'os cantos d'o río. O nombre oficial d'o río ye bilingüe dende l'aplicación d'os alcuerdos con os ngai tahu en 1998.